paragraph_text: Običaji vezani uz objave rata su kasnije kodificirani Haškim konvencijama. U 20. stoljeću formalnih objava rata je bilo sve manje. Briand-Kellogov pakt iz 1928. godine je države-potpisnice obvezao da se odreknu rata kao načina rješavanja sporova, a opći porast pacifističkog raspoloženja u javnosti nakon dva svjetska rata je rat kao takav učinio nepopularnim i politički neprihvatljivim.